Държавен вестник, бр. 82, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  82
и компетентности за изпълнението на следните дейности: 
– участва в изграждането, поддържането и ремонта на земно легло и пътни 
настилки, баластова призма и горно строене на жп линии, летища, отводнителни 
съоръжения към тях, както и на водостоци, мостове и други транспортни 
съоръжения;  
– изгражда и монтира водещи ивици и тротоарни настилки; 
– полага хоризонтална маркировка и монтира вертикална сигнализация; 
– извършва дейности, свързани със създаване и поддържане на пътни 
принадлежности и крайпътно обзавеждане; 
– полага и ремонтира пътни настилки;  
– извършва дейности, свързани със сезонното поддържане на пътищата; 
– използва различни инструменти и оборудване за извършване на изкопни работи, 
приготвяне на строителни смеси и разтвори, изграждане на пътни настилки, 
баластова призма, полагане на траверси и релси на жп линия, изграждане на 
отводнителни съоръжения и др; 
– извлича информация от техническа документация – чертежи, схеми, технологични 
карти и др. 
– познава и спазва основните изисквания за осигуряване на аварийна безопасност, 
правилата и нормите за пожарна безопасност и за опазване на околната среда. 
При изпълнение на трудовите дейности придобилият втора степен на професионална 
квалификация носи отговорност за повереното му имущество (документация, техника, 
инструменти и материали), качеството на извършената работа, за изпълнението ѝ в срок, да 
умее да работи в екип, опазването на своето здраве и живот и на останалите членове от екипа, 
спазването на изискванията на трудовото законодателство  и работната етика и йерархия.  
В своята работа използва лични предпазни средства, универсални и специфични уреди 
и инструменти, лека строителна механизация, които поддържа в изправност. 
Работи на открито при различни атмосферни условия, често при повишена 
запрашеност и шум, също и други неблагоприятни условия на средата, криещи риск за 
здравето и сигурността. Често работи на отдалечени от населени места обекти на 
транспортната инфраструктура, по които се осъществява движение, което изисква специална 
сигнализация и мерки, свързани с безопасността на работата. 
Работното време може да бъде нормирано или с променлив график поради 
сезонността на работата и технологичните особеностите на строителните процеси – понякога 
и в почивните и празничните дни. 
Личностни качества за упражняване на професията са: сръчност, концентрация на 
вниманието, физическа издръжливост, издръжливост на работа при еднообразна рутинна 
дейност, наблюдателност, нагласа за спазване на трудовата и технологичната дисциплина, 
умение и желание за работа в екип, комуникативност, лоялност, спазване на правилата за 
безопасност за противопожарна защита и за опазване на околната среда, инициативност, бърза 
и правилна реакция при възникване на сложни и непредвидени ситуации, професионализъм. 
 
2.3. Трета степен на професионална квалификация по професията 
Придобилият трета степен на професионална квалификация по професията 
„Транспортно строителство“ може да намери реализация съгласно специализацията си като 
ръководител на средно ниво във всички етапи на строително-инвестиционния процес.  
Лицето трябва да притежава професионални знания, практически умения и